CELEX: C2005/031/53
Language: fi
Date: 2005-02-05 00:00:00
Title: Asia T-457/04: Camar S.r.l:n 22.11.2004 Euroopan yhteisöjen komissiota vastaan nostama kanne

5.2.2005   
            
            
               FI
            
            
               Euroopan unionin virallinen lehti
            
            
               C 31/28
            
         Camar S.r.l:n 22.11.2004 Euroopan yhteisöjen komissiota vastaan nostama kanne
   (Asia T-457/04)
   (2005/C 31/53)
   Oikeudenkäyntikieli: italia
   Camar S.r.l. on nostanut 22.11.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat avvocati Wilma Viscardini, Simonetta Donà ja Mariano Paolin.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa maatalouden pääjohtajan 10.9.2004 päivätyllä kirjeellä (prot.D(2004) 29695 A/25707) tehdyn, 20.9.2004 saapuneen komission epäävän päätöksen
            
         
               —
            
            
               määrää yhdistetyissä asioissa T-79/96, T-260/97 ja T-117/98 8.6.2000 annetun tuomion tuomiolauselman 1 kohdan täytäntöönpantavaksi
            
         
               —
            
            
               velvoittaa komission täytäntöönpanemaan tuon tuomion 1 kohdan ja maksamaan rahamäärän, joka vastaa niiden todistusten arvoa, jotka sen olisi pitänyt antaa kyseisen tuomion perusteella ja joita se ei ole antanut, yhteensä 5 065 600 euroa, tai ensimmäisen oikeusasteen tuomioistuimen harkitseman muun määrän lisättynä rahan arvonnousua vastaavalla määrällä ja sellaisen korkotason mukaan määräytyvillä koroilla, jonka ensimmäisen oikeusasteen tuomioistuin vahvistaa 8.6.2000 ja maksupäivän väliselle ajalle
            
         
               —
            
            
               velvoittaa komission korvaamaan 8.6.2000 annetun tuomion täytäntöönpanon laiminlyönnistä kantajalle ja sen yhtiökumppaneille aiheutuneen henkisen kärismyksen ensimmäisen oikeusasteen tuomioistuimen kohtuulliseksi harkitsemalla määrällä
            
         
               —
            
            
               velvoittaa komission korvaamaan Camarin oikeudenkäyntikulut.
            
         Oikeudelliset perusteet ja pääasialliset perustelut
   Kantaja väittää vaatimustensa tueksi, että komission hidastelulla – komissio ei ole ainoastaan jättänyt konkreettisia toimenpiteitä toteuttamatta, vaan se on myöskin jättänyt ehdottamatta Camarille asiamukaisia toimenpiteitä pannakseen täytäntöön asiassa T-79/96 annetun tuomion – ja sen nimenomaisella kieltäytymisellä täytäntöönpanemasta tätä tuomiota, joka on ilmaistu 10.9.2004 päivätyllä kirjeellä, rikotaan vakavasti EY 233 artiklaa.
   Koska niiden tuontitodistusten, jotka komission olisi pitänyt edellä mainitun tuomion nojalla kantajalle antaa, antaminen ei enää ole mahdollista sen vuoksi, että kolmansista maista peräisin olevien banaanien tuontiin ei piakkoin enää sovelleta tariffikiintiöitä, vaan se tullaan kokonaan vapauttamaan, Camar vaatii, että sille maksetaan vastaavan määräinen rahakorvaus, joka vakiintuneen oikeuskäytännön mukaan on myönnetty, jollei tuomiota enää ole mahdollista täytäntöönpanna sellaisenaan.
   Lisäksi kantaja vaatii kohtuuden mukaan määritettävää korvausta 8.6.2000 annetun tuomion täytäntöönpanon laiminlyönnillä aiheutetusta henkisestä kärsimyksestä. Vakiintuneen oikeuskäytännön mukaan tällainen menettely on jo sellaisenaan korvausperuste, koska sillä loukataan luottamuksensuojan periaatetta. Lisäksi nyt esillä olevassa asiassa luottamuksensuojan periaatteen loukkaamisen tekee vieläkin moitittavammaksi se, että Camarin on annettu uskoa komission 20.5.2003 päivätyssä kirjeessä ilmaistuun aikomukseen panna tuomio täytäntöön, mikä nyttemmin on rauennut.